CELEX: 62014TN0556
Language: el
Date: 2014-07-28 00:00:00
Title: Υπόθεση T-556/14 P: Αναίρεση που άσκησε στις 28 Ιουλίου 2014 ο Victor Navarro κατά της αποφάσεως που εξέδωσε το Δικαστήριο Δημόσιας Διοίκησης στις 21 Μαΐου 2014 στην υπόθεση F-46/13, Navarro κατά Επιτροπής

6.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 351/16
            
         Αναίρεση που άσκησε στις 28 Ιουλίου 2014 ο Victor Navarro κατά της αποφάσεως που εξέδωσε το Δικαστήριο Δημόσιας Διοίκησης στις 21 Μαΐου 2014 στην υπόθεση F-46/13, Navarro κατά Επιτροπής
   (Υπόθεση T-556/14 P)
   2014/C 351/20
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Victor Navarro (Sterrebeek, Βέλγιο) (εκπρόσωποι: S. Rodrigues και A. Blot, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               να αναιρέσει την απόφαση που εξέδωσε το Δικαστήριο ΔΔ στις 21 Μαΐου 2014 στην υπόθεση F-46/13,
            
         
               —
            
            
               κατά συνέπεια, να δεχτεί τα αιτήματα που προέβαλε ο νυν αναιρεσείων πρωτοδίκως και, ως εκ τούτου:
               
                           —
                        
                        
                           να ακυρώσει την από 4 Οκτωβρίου 2012 απόφαση της Ευρωπαϊκής Επιτροπής, ως αρμόδιας για τη σύναψη συμβάσεων προσλήψεως αρχής, να μην προσλάβει τον νυν αναιρεσείοντα ως επικουρικό συμβασιούχο υπάλληλο της ομάδας καθηκόντων ΙΙ,
                        
                     
                           —
                        
                        
                           εφόσον απαιτείται, να ακυρώσει την από 7 Φεβρουαρίου 2013 απόφαση της αρμόδιας για τη σύναψη συμβάσεων προσλήψεως αρχής περί απορρίψεως της διοικητικής ενστάσεως που άσκησε ο νυν αναιρεσείων στις 19 Οκτωβρίου 2012,
                        
                     
                           —
                        
                        
                           να ανορθώσει την υλική ζημία που υπέστη ο νυν αναιρεσείων,
                        
                     
                           —
                        
                        
                           να επιδικάσει στον νυν αναιρεσείοντα ποσό που καθορίζεται προσωρινώς, κατά δίκαιη κρίση, σε 50  000 ευρώ λόγω ηθικής βλάβης
                        
                     
                           —
                        
                        
                           να καταδικάσει την Επιτροπή στο σύνολο των δικαστικών εξόδων, συμπεριλαμβανομένων των σχετικών με την αναιρετική διαδικασία.
                        
                     
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως ο αναιρεσείων προβάλλει τρεις λόγους.
   
               1.
            
            
               Ο πρώτος λόγος αντλείται από υπέρβαση των ορίων δικαστικού ελέγχου του Δικαστηρίου ΔΔ, στο μέτρο που το τελευταίο υποκατέστησε την εκτίμηση της Διοικήσεως με τη δική του.
            
         
               2.
            
            
               Ο δεύτερος λόγος αντλείται από πλάνη περί το δίκαιο, στο μέτρο που το Δικαστήριο ΔΔ κακώς έκρινε ότι, κατά το άρθρο 3, παράγραφος 2, του παρατήματος IV των γενικών εκτελεστικών διατάξεων της 2ας Μαρτίου 2011 (1), η επαγγελματική πείρα πρέπει να δικαιολογείται δεόντως και να έχει σχέση με έναν από τους τομείς δραστηριότητας της Επιτροπής.
            
         
               3.
            
            
               Ο τρίτος λόγος αντλείται από παραμόρφωση των πραγματικών περιστατικών της υποθέσεως, καθόσον με την αναιρεσιβαλλόμενη απόφαση το Δικαστήριο ΔΔ έκρινε ότι ο αναιρεσείων δεν περιέγραψε τα καθήκοντα που ασκούσε για την Continental Airlines Inc,. και ως εκ τούτου, δεν απέδειξε ότι η επαγγελματική του πείρα ήταν «κατάλληλη» για την άσκηση καθηκόντων γραμματέα.
            
         
      (1)  Γενικές εκτελεστικές διατάξεις του άρθρου 79, παράγραφος 2, του καθεστώτος που εφαρμόζεται επί του λοιπού προσωπικού, το οποίο διέπει τους όρους προσλήψεως των συμβασιούχων υπαλλήλων που απασχολεί η Επιτροπή δυνάμει των άρθρων 3α και 3β του εν λόγω καθεστώτος, της 2ας Μαρτίου 2001, δημοσιευθείσες στις Διοικητικές πληροφορίες υπ’ αριθ. 33-2011.